Medic spaniol în lacrimi. A fost anunțat că trebuie să selecteze pacientii cu coronavirus
Scenariul sumbru al Italiei pare să fie urmat şi de Spania, unde numărul deceselor de coronavirus a depășit 2.000. Sistemul medical spaniol, aflat pe locul 5 în topul celor mai performante din lume, este în colaps. Un medic plânge în hohote, după ce a fost anunțat că nu mai sunt ventilatoare, astfel că bătrânii trebuie să fie lăsați să moară, pentru a salva viețile celor tineri. Bolnavii nu mai au loc în paturi și sunt așezați pe holuri, în spitalele din Madrid. Atenție, imagini cu puternic impact emoțional! 

Într-o intervenție live, medicul spaniol nu reușește să-și stăpânească lacrimile, după ce în urmă cu puțin timp aflase că li s-a cerut personalului sanitar din toată Spania să decidă cine trăiește și cine moare. Mai mult, ordinul este clar: "persoanele peste 65 de ani trebuie lăsate deoparte"!

”Trebuie închis Madridul și trebuie echipamente medicale, pentru că altfel nu se va putea opri propagarea acestui virus! Vă rog să transmiteți, să distribuiți, ca să se știe! Deja trebuie să alegem pe cine nu intubăm, pentru că nu sunt ventilatoare.

Cum le va păsa politicienilor de situația economică viitoare dacă nu dau doi bani pe viața de acum a personalului din sănătate. Cum se vor ocupa de economie, dacă nu se ocupă de viețile noastre?
Asta se întâmplă. Barca se scufundă, spitalele intră în colaps și aici deja trebuie să alegi: cine trăiește și cine moare. Așa că să transmitem tuturor. Sunt medic în Madrid. Aceasta nu e o minciună, este adevărul. Este ceea ce se întâmplă în spitalele din Madrid”, spune medicul într-un mesaj.

Pacienți infectați cu Covid19, tratați pe jos în spitalele din Spania
La Madrid, pe cearşafuri întinse de-a lungul coridorului, zeci de oameni aşteaptă rezultatul testelor pentru coronavirus.
Mulţi dintre ei au ajuns singuri la spital. Cum au simptome de infectare, externarea este exclusă. Însă sistemul sanitar spaniol, aflat pe locul 5 în topul celor mai bune din lume, este în colaps.
Medicii sunt obligaţi să facă alegeri dificile. Printre bolnavi sunt tot mai mulţi membri ai serviciului de urgenţă.
A doua cea mai mare comunitate de străini din ţară, românii se tem pentru soarta lor.
[(('Știre Reală',), 371), (('Remedii Miraculoase', 'Religie'), 149), (('Controlul Populației',), 17), (('Înșelăciune',), 152), (('Plandemic',), 189), (('Satiră',), 304), (('Controlul Populației', 'Big Pharma'), 14), (('Noua Ordine Mondială',), 8), (('Reticență la Vaccinare',), 139), (('Supremația Românească',), 9), (('Armă Biologică',), 258), (('5G', 'Noua Ordine Mondială'), 247)]